 Mkpu akwa dàrànnọọ nobodo Enugu-Ezike dị nokpuru ọchịchị Igboeze North nke steeti Enugu nuhuruchi ụbọchị Mọnde dịka mmiri gbàgbùrù mmadụ asatọ nime ólùlù e gwùrù egwu.  Dịka akụkọ sìrì kọọ, onye nke mbụ dàkpùrù nolùlù mmiri ahụ, ma mgbe onye nke abụọ bịara inyere ya aka ịzọpụta ya, ọ dàkpùkwàrà nke ya, ma mgbe onye nke atọ bịara, ya onwe ya dàkpùkwàrà; ha wee si otu ahụ nwụsịgide wee ruo mgbe mmadụ asatọ ahụ dàkpùchara wee nwụọ nime ebe ahụ. Onye nke asatọ ka e kwùrù na ọ bụ mgbe e bù ya aga ụlọọgwụ ka ọ nwụrụ nụzọ, ebe ndị ọzọ nwụchàrà nime ólùlù mmiri ahụ.Ka ọ dị taa, o dochàbèghị anya kpọnkwem ihe kpatara ọnwụ ndị ntorobịa asatọ a, mana ndị mmadụ na-akọwa na onwere ike ịbụ site namaghị ama, ebe ọ bụ na ha jì igwè e ji amị mmiri wee na-achọ ịmịrị mmiri nolùlù ahụ, we ruo mgbè ya bụ ihe mèrè.Onye ọnọ mgbe o mere kwuru na ndị ahụ gbànyèrè ya bụ igwe e ji amị mmiri wee wedàá ya nime olulu ahụ nke mezịrị ka anwụrụ niile si na ya apụta wee na-ekwòkọjuzị nime ebe ahụ niile, nke na o teghị aka onye nke na-amị ya bụ mmiri jiri wee lakpuo nime ebe ahụ, o kubie ume ozigbo, eleghị anya, nihi anwụrụ ahụ si nigwe ahụ apụta, nke nwa bekee kpọrọ carbon monoxideIsii nime mmadụ asatọ ahụ nwụrụ anwụ ka e kwùrù na ha bụ ndị obodo Amachalla, nke ọ bụ ya na Igogoro gbàrà agbataobi.Nokwu ya bànyere ajọ ọdachi ahụ, otu nwa amadi e ji okwu ya agba ozu nobodo ahụ, bụ maazị Theophilus Ray kọwara nke ahụ dịka ihe anyammiri kacha wee wụọ ndị obodo ahụ akpata oyi na nso-nso a.Ọ kpọkukwàzịrị ọchịchị steeti ahụ na isi ụlọ ọrụ ndị uwe ojii na ya bụ steeti ka e mee nnyòcha zuru òkè banyere nke ahụ iji wee chọpụta kpọmkwem ihe kpatara ya bụ ọnwụ, wee sizie nụzọ dị otu ahụ gbochie ma hụ na ụdị ihe ahụ emezịghị ọzọ na ya bụ obodo. 